**Αθήνα:** 16.11.2020

**ΑΝΑΚΟΙΝΩΣΗ**

**Τραγικές ελλείψεις σε αίμα- έκκληση ΕΟΘΑ για αιμοδότες**

Η Εθνική Συνομοσπονδία Ατόμων με Αναπηρία συντάσσεται με το αίτημα της Ελληνικής Ομοσπονδίας Θαλασσαιμίας και καλεί όλους τους πολίτες που μπορούν να δώσουν αίμα να προσφερθούν, καθώς οι ελλείψεις είναι τραγικές. Παραθέτουμε την ανακοίνωση της ΕΟΘΑ.

«Στην πιο κρίσιμη και δύσκολη περίοδο που διανύουμε και στη χώρα μας, λόγω της πανδημίας covid-19, η επίδειξη αλληλεγγύης προς το συνάνθρωπο μας είναι περισσότερο αναγκαία από ποτέ, καθώς οι ελλείψεις σε αίμα λαμβάνουν τραγικές διαστάσεις με αποτέλεσμα οι άνθρωποι που βρίσκονται σε ανάγκη μετάγγισης να κινδυνεύουν!

Για τους 4.000 περίπου πάσχοντες από Μεσογειακή Αναιμία & Δρεπανοκυτταρική Νόσο ανά την χώρα, η μετάγγιση αίματος είναι η μοναδική θεραπεία τους.

Οι αιμοδοσίες των νοσοκομείων της χώρας μας αλλά και οι Σύλλογοι Εθελοντών Αιμοδοτών έχουν λάβει όλα τα μέτρα, προκειμένου να γίνεται η αιμοληψία με ασφάλεια πλέον και σε εξωτερικούς χώρους, ενώ η μετακίνηση ενόψει lockdown έχει συμπεριληφθεί στο έντυπο και στα sms.

Αγαπητοί φίλοι μας σας απευθύνουμε έκκληση να προσέρθετε, λαμβάνοντας όλα τα μέτρα και με ασφάλεια, να αιμοδοτήσετε σε αυτή την κρίσιμη στιγμή.

Ας μην αφήσουμε καμιά ζωή να κινδυνέψει!

Με τιμή,

Για το Διοικητικό Συμβούλιο της

Ελληνικής Ομοσπονδίας Θαλασσαιμίας

O ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΓΕΩΡΓΙΟΣ ΣΒΑΡΝΑΣ ΑΝΔΡΕΑΣ ΛΙΒΑΝΟΣ

Πληροφορίες:

Γεώργιος Σβάρνας 6944 590863

Ανδρέας Λίβανος 6945 595331»

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |